open-index/open-wikipedia-markdown huggingface dataset:
জর্জ পেক

**জর্জ পেক** একজন পদার্থবিজ্ঞানী।

## জীবনী
পেক ১৯২৪ সালের ১ এপ্রিল ওহাইওতে জন্মগ্রহণ করেন। তিনি কার্নেগী ইন্সটিটিউট অব টেকনোলজি থেকে ১৯৪৫ সালে বিএস এবং এমএস এবং হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৮ সালে পিএইচডি ডিগ্রি অর্জন করেন। পেক ১৯৪৫ সালে ওয়েস্টিংহাউস ইলেক্ট্রিক কর্পোরেশনে জুনিয়র ইঞ্জিনিয়ার হিসেবে যোগদান করেন। ১৯৪৮ সালে ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞান বিভাগে সহকারী অধ্যাপক হিসেবে যোগদান করেন। তিনি ১৯৫২ সালে সহযোগী অধ্যাপক এবং ১৯৫৩ সালে অধ্যাপক পদে উন্নীত হন। ১৯৫২ থেকে ১৯৫৬ সাল পর্যন্ত এই বিভাগের চেয়ার এর দায়িত্ব পালন করেন। ১৯৫৬ থেকে ১৯৬২ সাল পর্যন্ত স্ট্যানফোর্ড বিশ্ববিদ্যালয় এ পদার্থবিজ্ঞান বিভাগে অধ্যাপক পদে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর পদার্থবিজ্ঞানের অধ্যাপক হিসেবে কর্মরত ছিলেন। ১৯৬২ থেকে ১৯৬৯ সাল পর্যন্ত ওয়াশিংটন ইউনিভার্সিটি ইন সেন্ট লুইস এর প্রভোস্ট এবং ১৯৬৭ থেকে ১৯৬৯ সাল পর্যন্ত এক্সিকিউটিভ ভাইস চ্যান্সেলর হিসেবে কর্মরত ছিলেন। ১৯৭০ থেকে ১৯৭৩ সাল এবং ১৯৭৪ থেকে ১৯৭৮ সাল পর্যন্ত জেরক্স কর্পোরেশন এর ভাইস প্রেসিডেন্ট এবং পালো অল্টো রিসার্চ সেন্টার এর ম্যানেজার হিসেবে দায়িত্ব পালন করেন। ১৯৭৩ থেকে ১৯৭৪ সাল পর্যন্ত জেরক্স কর্পোরেশন এর রিসার্চ অ্যান্ড ডেভেলপমেন্ট স্টাফের ভাইস প্রেসিডেন্ট হিসেবে দায়িত্ব পালন করেন। ১৯৭৭ সালে আমেরিকান ফিজিক্যাল সোসাইটির প্রেসিডেন্ট নির্বাচিত হন। ১৯৭৮ থেকে ১৯৮৩ সাল পর্যন্ত জেরক্স কর্পোরেশন এর কর্পোরেট রিসার্চের ভাইস প্রেসিডেন্ট ছিলেন এবং ১৯৮৩ থেকে ১৯৮৬ সাল পররযন্ত গ্রুপ ভাইস প্রেসিডেন্ট ছিলেন। 

## তথ্যসূত্র

বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ওয়াশিংটন ইউনিভার্সিটি ইন সেন্ট লুইসের শিক্ষক
বিষয়শ্রেণী:১৯২৪-এ জন্ম
বিষয়শ্রেণী:২০০৪-এ মৃত্যু
বিষয়শ্রেণী:২০শ শতাব্দীর মার্কিন পদার্থবিজ্ঞানী
বিষয়শ্রেণী:কার্নেগী মেলন বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
উমিস্তান

**উমিস্তান** () উমিয়া, সুইডেনে অবস্থিত একটি বাণিজ্যিক পার্ক।

## বর্ণনা
ভ্যাস্টারবটেনস রেজিমেন্তের সামরিক অভিযান বন্ধ হবার সুবিধা গ্রহণ করে ১৯৯৮ সালে এই বাণিজ্যিক পার্কটি শুরু হয়। উমিয়া মিউনিসিপ্যালিটি একটি বাণিজ্যিক ও জ্ঞানকেন্দ্র তৈরি করার জন্য পুরো স্থানটি কিনে নেয়। আধুনিক আরামদায়ক ব্যবস্থা, পরিবেশ এবং তথ্যপ্রযুক্তির সক্ষমতাধারণকারী হিসেবে এই ভবনগুলোকে গড়ে তোলা হয়। গোটা বাণিজ্যিক পার্কের মোট ৪০টি ভবন রয়েছে যার মধ্যে রয়েছে ১২০টি বিভিন্ন ভাড়াটে আছে। প্রায় ৩&nbsp;০০০জন মানুষ প্রতিদিন এই স্থানটি ঘুরে দেখে।

থাম্ব|ডান|280px|১৯০৭ সালে ভ্যাস্টারবটেন রেজিমেন্টের ব্যারাকগুলো, নির্মানাধীন অবস্থায়।

২০১২ সালে উমিয়া মিউনিসিপ্যালিটি পার্কটি ৪৭০ মিলিয়ন ক্রোনারে লার্নস্টেন-এর কাছে বিক্রি করে দেয়।

## তথ্যসূত্র

## বহিঃসংযোগ
* উমিস্তানের ওয়েবসাইট

বিষয়শ্রেণী:উমিয়ার পার্ক
বিষয়শ্রেণী:ব্যবসা উদ্যান
চার্লস পেন্স স্লিখটার

**চার্লস পেন্স স্লিখটার** একজন মার্কিন পদার্থবিজ্ঞানী। তিনি নিউক্লিয়ার ম্যাগনেটিক রেজোন্যান্স ও অতিপরিবাহিতা নিয়ে গবেষণার জন্য বিখ্যাত।

## জীবনী
স্লিখটার হার্ভার্ড বিশ্ববিদ্যালয় থেকে পদার্থবিজ্ঞানে ১৯৪৬ সালে এবি, ১৯৪৭ সালে এমএ এবং ১৯৪৯ সালে পিএইচডি ডিগ্রি অর্জন করেন। তিনি ১৯৪৯ সালে ইউনিভার্সিটি অফ ইলিনয় অ্যাট আর্বানা-শ্যাম্পেইন এর পদার্থবিজ্ঞান বিভাগে পদার্থবিজ্ঞান বিভাগে ইন্সট্রাক্টর হিসেবে যোগদান করেন। তিনি ১৯৫১ সালে সহকারী অধ্যাপক, ১৯৫৪ সালে সহযোগী অধ্যাপক এবং ১৯৫৫ সালে অধ্যাপক পদে উন্নীত হন। 

## সদস্য

## পুরস্কার ও সম্মাননা
* ডক্টর অব সায়েন্স, লিপজিগ বিশ্ববিদ্যালয়, ২০১০
* ন্যাশনাল মেডেল অব সায়েন্স, ২০০৭
* APS Oliver E. Buckley Condensed Matter Prize (1996)
* DOE Prize for Outstanding Scientific Accomplishments in Solid State Physics (1993)
* DOE Sustained Outstanding Research in Solid State Physics by the U. S. DOE's Div. of Materials Science (1984, 1992)
* Tau Beta Pi Daniel C. Drucker Award (1989)
* Natl. Academy of Science, Comstock Prize Recipient (1993)
* Triennial Prize of the Intl. Soc. of Magnetic Resonance (1986)
* American Physical Society Langmuir Prize (1969)
* Alfred P. Sloan Fellow (1955-61)
* সদস্য, আমেরিকান ফিলসফিক্যাল সোসাইটি, ১৯৭১
* সদস্য, আমেরিকান অ্যাকাডেমি অব আর্টস অ্যান্ড সায়েন্সেস, ১৯৬৯
* সদস্য, ন্যাশনাল অ্যাকাডেমি অব সায়েন্সেস, ১৯৬৭
* Sigma Xi member
* Phi Beta Kappa member
* International Paramagnetic Resonance Society, Fellow
* Intl. Society President 1987-90
* Intl. Society Vice President 1983-86
* Intl. Society of Magnetic Resonance
* ফেলো, আমেরিকান অ্যাসসিয়েশন ফর দ্য অ্যাডভান্সমেন্ট অব সায়েন্স
* ফেলো, আমেরিকান ফিজিক্যাল সোসাইটি
* ডক্তর অব ল'জ, হার্ভার্ড বিশ্ববিদ্যালয়, ১৯৯৬
* ডক্টর অব সায়েন্স, ওয়াটারলু বিশ্ববিদ্যালয়, ১৯৯৩

## তথ্যসূত্র

## বহিঃসংযোগ
* http://physics.illinois.edu/People/Slichter/
* http://www.ebyte.it/library/educards/nmr/Nmr_HebelSlichter.html

বিষয়শ্রেণী:২০১৮-এ মৃত্যু
বিষয়শ্রেণী:ইউনিভার্সিটি অব ইলিনয় অ্যাট আর্বানা-শ্যাম্পেইনের শিক্ষক
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:আর্ভিং ল্যাংমিউয়র অ্যাওয়ার্ড বিজয়ী
বিষয়শ্রেণী:পদার্থবিজ্ঞানে কমস্টক প্রাইজ বিজয়ী
বিষয়শ্রেণী:১৯২৪-এ জন্ম
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:মার্কিন ফিলোসফিক্যাল সোসাইটির সদস্য
বিষয়শ্রেণী:অলিভার ই. বাকলি ঘনপদার্থবিজ্ঞান পুরস্কার বিজয়ী
আহমেদ সিদ্দীক

**আহমেদ সিদ্দীক** হলেন একজন ভারতীয় চলচ্চিত্র অভিনেতা এবং লেখক যিনি মূলত মালায়ালম চলচ্চিত্র শিল্পে ​​কাজ করে থাকেন। তিনি উদয় এ্যানান্থন এর মৃত্যুঞ্জয়ম চলচ্চিত্রে চিত্রনাট্য দেয়ার মাধ্যমে ২০০৯ সালে একজন চিত্রনাট্যাকার হিসেবে আত্মপ্রকাশ করেন যেটি হল কেরালা চলচ্চিত্র "কেরালা ক্যাফে" এর চতুর্থ খন্ড।

তিনি "সল্ট এন পেপার" চলচ্চিত্রে কে.টি. মিরাস ভূমিকায় অভিনয়ের জন্য জনপ্রিয় হয়ে ওঠেন। এছাড়াও তিনি নায়কের একজন ঘনিষ্ঠ সহায়তাকারী বন্ধু হিসেবে "থাত্তাথিন মারায়াথু" চলচ্চিত্রে মুস্তফা ভূমিকায় অভিনয় করেন। তিনি আশিক আবু পরিচালিত চলচ্চিত্র "গ্যাংস্টার" এর চিত্রনাট্য লিখেছেন। উক্ত চলচ্চিত্রটিতে প্রধান চরিত্রে অভিনয় করেছেন জনপ্রিয় চলচ্চিত্রাভিনেতা মাম্মূত্তী। তবে ছবিটি নানান জটিলতার কারণে এখনও পর্যন্ত মুক্তি পায়নি।

## চলচ্চিত্রের তালিকা
### অভিনেতা হিসাবে

### চিত্রনাট্যকার হিসেবে

## তথ্যসূত্র

## বহিঃসংযোগ
* 

বিষয়শ্রেণী:ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় কণ্ঠাভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:মালয়ালম চলচ্চিত্র অভিনেতা
বিষয়শ্রেণী:মালয়ালম চিত্রনাট্যকার
উমিয়া কেন্দ্রীয় স্টেশন

**উমিয়া কেন্দ্রীয় স্টেশন** () হল উমিয়া, সুইডেনে অবস্থিত একটি রেলওয়ে স্টেশন।

জুলাই, ২০১০ সালে এই অঞ্চলের পুনঃউন্নয়ন শুরু হয়। ৭ই আগস্ট, ২০১০ থেকে ১লা জুন, ২০১১ সাল পর্যন্ত এই স্টেশনটি বন্ধ ছিল এবং তখন এই স্টেশনের যাত্রীদের উমিয়া পূর্ব স্টেশনে নিয়ে যাওয়া হয়। ২০১২ সালে এর নির্মাণ কাজ শেষ হবার কথা ছিল।.

## ভবন
স্থপতি ফোকে জেত্তারভিল এই স্টেশনের নকশা আঁকেন এবং ১৮৯৫-৯৬ সালের দিকে এটি নির্মিত হয়। ২০০১ সালে এটি ''বিজ্ঞনাদস্মিনে'' হিসেবে স্বীকৃতি দেয়া হয়।


চিত্র:Umeå Central Station tracks.jpg|উমিয়া কেন্দ্রীয় স্টেশন
চিত্র:Umeå centralstation-2012-04-13.jpg|স্টেশনের অভ্যন্তর দিক


## তথ্যসূত্র

বিষয়শ্রেণী:উমিয়া
বিষয়শ্রেণী:১৮৯৬ সালে উন্মুক্তকৃত রেলওয়ে স্টেশন
বিষয়শ্রেণী:১৮৯৬-এ চালু রেলওয়ে স্টেশন
উমিয়া পুরাতন কারাগার

**উমিয়া পুরাতন কারাগার** () বা *länscellfängelset* ১৮৬১ সালে নির্মিত একটি কারাগার। কারাগারটি সেই সকল ভবনসমূহের একটি যেগুলো ১৮৮৮ সালের অগ্নিকাণ্ডে পুড়ে যায়নি। তাই, এটি উমিয়ার প্রাচীনতম ভবনসমূহের একটি এবং তাই এটি ১৯৯২ সাল থেকে চিহ্নিত ভববসমূহের মধ্যে একটি। কারাগারটি এর বাসিন্দাদের ১৯৮১ সাল পর্যন্ত রাখত কারণ তখন ১৯৮০ বা ১৯৯০ সালের থিয়েটারের নাটকগুলো সেখানে অনুষ্ঠিত হত। এবং এরপরে ২০০৭-২০০৮ সালে কারাগারটিকে হোটেলে পরিণত করা হয়।

## ইতিহাস
উমিয়ার এ পুরাতন কারাগারটি উইলহেম থিওডোর অ্যাঙ্কার্সভার্ড কর্তৃক নকশাকৃত ২০টি প্রাদেশিক কারাগারের মধ্যে একটি। ১৮৫৫-১৮৭৭ সাল পর্যন্ত থিওডোর ছিলেন কারাগার বোর্ডের স্থপতি।

এই কারাগারসমূহ আমেরিকান ফিলাডেলফিয়া ব্যবস্থার একটি মডেল হিসেবে তৈরি হয়েছে। এটি সেই সকল সাধারণ কক্ষর স্থলে আসে যেখানে কয়েদীরা তাদের ভাগ্যসম্পর্কে ভাবতে পারবেন। কারাগারের দুই তলা ভবনে প্রায় ২৪টি কক্ষ ছিল। এগুলোর প্রতিটিই বাইরের দেয়ালের দিকে নির্মিত হয়েছিল যেন কক্ষে সূর্যের আলো আসতে পারে। কারাগারে অফিস এবং বাড়িঘরের জন্যও স্থান ছিল। ১৮৮৮ সালের অগ্নিকাণ্ড থেকে বেঁচে যাওয়া একটি ভবন এটি। দক্ষিণের কাঠনির্মিত লোহার বেড়াও এ আগুন থেকে বেঁচে যায় এবং এই নকশা অন্যান্য দর্শকদের কারাগারের ইয়ার্ডের নকশা সম্পর্কে একটি ধারণা দেয়।

স্থানীয় দৈনিক ভ্যাস্টারবটেনস-কুরিরেন-এর তৎকালীন প্রধান সম্পাদক গুস্তভ রোঁসে (১৮৭৬-১৯৪২) এই কারাগারে ১৯১৬ সালে তিন মাস কাটান। তাকে শহরের করণিক (শহরের সর্বোচ্চ পদাসীন পুলিশ অফিসার) এর বিরুদ্ধে মানহানির মামলা আরোপ করা হয়েছিল। তথাকথিত উমিয়া যুদ্ধ (*উমিয়াব্রাকেন*) এর চরমাবস্থা এটি যা গোটা দেশের আকর্ষণ এখানে নিয়ে আসে।

কারাগারটি বর্তমানে উমিয়ার প্রাচীনতম পাথরের ভবসমূহের একটি যা অক্ষত রয়েছে। এটি দেশসেরা সংরক্ষিত কারাগারও বটে। ১৯৮১ সালে উমিয়া কারাগারের নির্মাণ শেষ হবার আগ পর্যন্ত এটিই কারাগার হিসেবে ব্যবহৃত হয়েছিল। সুইডেনের জাতীয় সম্পদ বোর্ড (এসএফভি) এই কারাগারের স্বত্বাধিকারী এবং ১৯৯২ সালে ভবনটি জাতীয় সৌধ হিসেবে স্বীকৃতি পায়।

## থিয়েটার
১৯৮৭ সাল থেকে এবং ১৯৯০-এর দশকের বেশিরভাগ সময়েই ভবনটি এবং ব্যায়ামের মাঠটি নতুন থিয়েটার দল গ্রোত্তিয়েটার্ন এবং স্বাধীন থিয়েটার দল প্রোফিলটিয়েটার্ন কর্তৃক ব্যবহৃত হত। ১৮৮৮ সালের ভয়াবহ অগ্নিকাণ্ডর শতবার্ষিকী উপলক্ষে ১৯৮৮ সালে একটি থিয়েটার প্রোডাকশন *মারাত্মক আগুনের খেলা* (*Spelet om den stora branden*) (ফ্রাঙ্ক কেলবার কর্তৃক) অনুষ্ঠিত হয় কারাগারের ব্যায়ামের মাঠে। গ্রোত্তিয়েটার্ন এবং প্রোফিলটিয়েটার্ন দুই দলই ঐ বছরের পরের কয়েক বছরের গ্রীষ্মে এখানে অনুষ্ঠান করেছিল।

## হোটেল
২০০৭-২০০৮ সালে ভবনটিকে হোটেল করা হয়। হোটেলটিতে মোট ২৩টি একক কক্ষ, ২টি পারিবারিক কক্ষ এবং একটি দ্বৈত কক্ষ ছাড়াও একটি সম্মেলন কক্ষ রয়েছে যেখানে মিটিং ও উৎসব করা হয়ে থাকে। সম্মেলন কক্ষটি অনায়াসেই ৫০ জন ধারণ করতে পারে। এতে খাট, সাধারণ ঝরণা এবং টয়লেট ছাড়াও, এবং সামাজিকীকরণ এলাকা রয়েছে। ইয়ার্ডের ওপরকার সম্প্রসারিত স্থানে *ক্যাফে গোটেবার্গ* নামক একটি কাফে অবস্থিত।

## গ্যালারী

চিত্র:Umeå gamla fängelse huvudbyggnad framsidan.jpg|স্টোরগাটানের প্রবেশদ্বারের সামনে থেকে কারাগারের মূল ভবনই এই ছবিতে দেখা যাচ্ছে।
চিত্র:Umeå gamla fängelse tingssalen.jpg|পুরানো কোর্টরুমে নতুন *কাফে গোটেবর্ফ*।
চিত্র:Umeå stadsarkiv-1888-stadsbrand-Umeå.jpg|১৮৮৮ সালের ভয়াবহ অগ্নিকাণ্ডের পর কারাগারের ছাদ থেকে উত্তর দিকে তোলা ছবি।


## তথ্যসূত্র


## বহিঃসংযোগ

* Hotell Gamla Fängelset
* Café Göteborg

বিষয়শ্রেণী:উমিয়ার ভবন ও স্থাপত্য
বিষয়শ্রেণী:উমিয়ার বিলুপ্তকৃত কারাগার
শহীদ সিদ্দিকী

**শহীদ সিদ্দিকী** হলেন ভারতের একজন সাবেক সংসদ সদস্য যিনি রাজ্যসভার নির্বাচনে উত্তর প্রদেশের হয়ে প্রতিনিধিত্ব করতেন। এছাড়াও তিনি একজন সাংবাদিক এবং দিল্লি থেকে প্রকাশিত একটি সাপ্তাহিক উর্দু পত্রিকা "নয়ে দুনিয়া" এর বর্তমান প্রধান সম্পাদক হিসেবে দায়িত্ব পালন করছেন।

## রাজনৈতিক জীবন
সিদ্দিকী ভারতীয় ভারতীয় জাতীয় কংগ্রেস এর সাথে তার রাজনৈতিক কর্মজীবন শুরু করেছিলেন এবং ১৯৯৭-৯৯ থেকে সংখ্যালঘু সম্প্রদায়ের প্রধান ছিলেন। তিনি পরবর্তীকালে সমাজবাদী পার্টিতে যোগদান করেন এবং এটিতে জাতীয় সাধারণ সম্পাদক হিসেবে ২০০৮ সাল থেকে ২০০২ সাল পর্যন্ত দায়িত্ব পালন করেন। এরপর বিএসপিতে যোগদান করার পরে, তিনি তার নেতা মায়াবতীর বিরুদ্ধে কথা বলার জন্য ২০০৯ সালের ১৪ ডিসেম্বর তারিখে বিএসপি থেকে বহিষ্কৃত হন। তিনি ২০১০ সালের ১২ এপ্রিল তারিখে রাষ্ট্রীয় লোক দল পার্টিতে যোগদান করেন।

## তথ্যসূত্র

## বহিঃসংযোগ
* Profile on Rajya Sabha website
* Of political opportunism and Shahid Siddiqui's opposition to Nuclear deal
* LinkedIn profile
* Personal Bio

বিষয়শ্রেণী:১৯৪৯-এ জন্ম
বিষয়শ্রেণী:ভারতীয় সাংবাদিক
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় রাজনীতিবিদ
বিষয়শ্রেণী:সমাজবাদী পার্টির রাজনীতিবিদ
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:জীবিত ব্যক্তি
বিষয়শ্রেণী:১৯৫১-এ জন্ম
বিষয়শ্রেণী:ভারতীয় সংবাদপত্রের সাংবাদিক
বিষয়শ্রেণী:২১শ শতাব্দীর ভারতীয় রাজনীতিবিদ
বিষয়শ্রেণী:ভারতীয় ম্যাগাজিন সম্পাদক
বিষয়শ্রেণী:ভারতের উর্দু লেখক
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লি বিশ্ববিদ্যালয়ের শিক্ষক
বিষয়শ্রেণী:দিল্লির সাংবাদিক
বিষয়শ্রেণী:দিল্লির রাজ্যসভা সদস্য
দ্বিতীয় আল-হাকাম

**দ্বিতীয় আল-হাকাম**  (**দ্বিতীয় আল-হাকাম ইবন তৃতীয় ʿআব্দ আল-রহমান**; ) (১৩ জানুয়ারি ৯১৫ – ১৬ অক্টোবর ৯৭৬) ছিলেন আল আন্দালুস (ইবরিয়ান উপদ্বীপের মুর অঞ্চলের, যা বর্তমানে আধুনিক স্পেন-এর অন্তর্ভুক্ত)-এর কর্ডোবা খিলাফতের ২য় খলিফা, তৃতীয় আবদুর রহমান (আল-নাসির) এবং মুরজান-এর পুত্র। তিনি ৯৬১ থেকে ৯৭৬ খ্রি: পর্যন্ত রাজত্ব করেন।

## তথ্যসূত্র

বিষয়শ্রেণী:কর্ডো‌বার উমাইয়া খলিফা
বিষয়শ্রেণী:১০ম শতাব্দীর কর্ডো‌বার খলিফা
বিষয়শ্রেণী:১০ম শতাব্দীর আরব ব্যক্তি
বিষয়শ্রেণী:৯১৫-এ জন্ম
বিষয়শ্রেণী:৯৭৬-এ মৃত্যু
বিষয়শ্রেণী:মধ্যযুগীয় এলজিবিটিকিউ ব্যক্তি
বিষয়শ্রেণী:এলজিবিটিকিউ মুসলিম
রুফুয়স মাথাযুক্ত ধনেশ

**রুফুয়স মাথাযুক্ত ধনেশ** (*Aceros waldeni*), হল একধরনের মহাবিপন্ন প্রজাতির ধনেশ, যারা প্রধানত ফিলিপাইনের নেগ্রোস এবং পানায় দ্বীপপুঞ্জের ঘন অরণ্যে বসবাস করতে ভালোবাসে এবং প্রধানত ঘন বর্ষা জঙ্গলে এদের মূল বসবাসের স্থান। মাইন্ডানাও বলিচিহ্নিত ধনেশ প্রজাতির সাথে এরা খুব কাছাকাছি মিলযুক্ত, এদেরকে চেনা যায় হলুদ ঠোঁট এবং পুরুষদের দেহের মসৃণ চামড়া দেখে। এবং মহিলাদের চেনা যায় এদের নীল রঙের গলা এবং মসৃণ চামড়া দেখে। এর দ্বিপদ নামকরণ করেছিলেন স্কটিশ অনুসন্ধানকারী ভিস্কাউন্ট ওয়াল্ডেন।

## বাসস্থান এবং আচরণ

ঘনবর্ষণ অরণ্য এবং ফলের গাছ হল এই পাখিদের প্রধান বাসস্থান। এরা ছোটো ছোটো দলে বসবাস করে এবং খুব আওয়াজ করে। এরা প্রধানত প্রাকৃতিক গাছের গর্তে বসবাস করে অথবা এরা তাদের ঠোঁট দিয়ে গাছে গর্ত করে নিয়ে তার মধ্যে বসবাস করে। অন্যান্য ধনেশদের তুলনায় এরা খুব আস্তে আস্তে প্রজনন পর্ব সারে। বিভিন্ন সংরক্ষণ স্থানে গাছের গর্তের অভাবের জন্য বাসার বাক্স টানিয়ে দেওয়া হয় এদের বাসস্থানের হিসেবে।

## অবস্থা
এটা একটি মহাবিপন্ন প্রজাতি। এই ধনেশরা যেহেতু খুব আস্তে আস্তে প্রজনন করে তাই এরা শিকারীদের থেকে বাঁচতে পারে না। তার ওপরে থাকে অতি বর্ষণ যেখানে প্রাপ্তবয়স্কদের প্রাণের আশঙ্কা থাকে আর সেই জন্যই এরা মহাবিপন্ন প্রজাতি। এরা গুইমারাস থেকে বিলুপ্ত হয়ে গেছে এবং এখন শুধু নেগ্রোস এবং পানায় দ্বীপপুঞ্জতে এদের দেখা যায়। এদের মোট সংখ্যা প্রায় ১৬০ এর নিচে নেমে গেছে, যদিও মধ্য পানায়তে একটা সমীক্ষায় দেখা গেছে যে এদের সংখ্যা ৬০০-৭০০ জোড়া আছে। নেগ্রোস থেকে এদের কোন সাম্প্রতিক সংখ্যা পাওয়া যায়নি তাই ধরে নেওয়া হচ্ছে যে এরা হয়তো ওখান থেকেও বিলুপ্ত হয়ে গেছে। 

## তথ্যসূত্র

*ARKive - images and movies of the Visayan wrinkled hornbill ''(Aceros waldeni)''

বিষয়শ্রেণী:অ্যাসিরোস
বিষয়শ্রেণী:১৮৭৭ এর প্রাণীসমূহ
বিষয়শ্রেণী:১৮৭৭-এ বর্ণিত পাখি
সিদ্দিক (অভিনেতা)

**সিদ্দিক** () হলেন একজন মালায়ালম চলচ্চিত্র অভিনেতা, প্রযোজক, এবং টেলিভিশন পরিচালক। তিনি হাস্যরস্যাত্মক চরিত্রে অভিনয়ের মাধ্যমে তার চলচ্চিত্র কর্মজীবন শুরু করেন এবং পরবর্তীতে বিভিন্ন ভূমিকায় অভিনয়ের মাধ্যমে সবার নজর কাড়েন।

## কর্মজীবন
সিদ্দিক ১৯৮০ সালে একটি ছোট চরিত্রে অভিনয়ের মাধ্যমে চলচ্চিত্র কর্মজীবন শুরু করেন।

## পুরস্কার
*২০০৩: এশিয়ানেট ফিল্ম এ্যাওয়ার্ডস - *নন্ধানাম*
*২০০৩: দ্বিতীয় শ্রেষ্ঠ অভিনেতা হিসেবে ফিল্ম ক্রিটিকস এ্যাওয়ার্ডস
*২০০৪: কেরালা রাজ্য চলচ্চিত্র পুরস্কার: দ্বিতীয় শ্রেষ্ঠ অভিনেতা (*সানসিম সুমিত্রা*, *চন্দা*)
*২০০৫: কেরালা রাজ্য পুরস্কার - শ্রেষ্ঠ টেলেফিল্ম অভিনেতা
*২০০৬: এশিয়ানেট ফিল্ম এ্যাওয়ার্ড - শ্রেষ্ঠ খলনায়ক চরিত্রে *বাড়া দোস্ত*, *প্রজাপতি*
*২০০৬: এশিয়ানেট ফিল্ম এ্যাওয়ার্ড - শ্রেষ্ঠ খলনায়ক ('বাড়া দোস্ত*, *প্রজাপতি*)
*২০০৮: অম্রিতা ফিল্ম এ্যাওয়ার্ড - সহকারী চরিত্রে শ্রেষ্ঠ অভিনেতা (*নদিয়া কলাপ্পেট্টা রাথরি*, *আলীভাই*, *পরদেশী*)
*২০০৮: [শিয়ানেট ফিল্ম এ্যাওয়ার্ড - শ্রেষ্ঠ খলনায়ক চরিত্রে - *মদামবি*
*২০০৮: কাইরলী ওয়ার্ল্ড কাউন্সিল মালায়ালাম ফিল্ম এ্যাওয়ার্ড - শ্রেষ্ঠ খলনায়ক (*টুয়েন্টি:২০*, *মদামবি*)
*২০০৯: এশিয়াভিশন এ্যানুয়াল টেলিভিশন এ্যাওয়ার্ড দুবাই - শ্রেষ্ঠ মিউজিকাল প্রোগ্রাম উপস্থাপক (*সঙ্গীতা সঙ্গামাম*, অমৃতা টিভি)
*২০০৯: মাথরুভূমি-অমৃতা ফিল্ম এ্যাওয়ার্ড - শ্রেষ্ঠ নেতিবাচক চরিত্রের জন্য
*২০১২: নাভাল বেস কেরালা লাইব্রেরী সিঙ্গালোর "সিমাপুরী এ্যাওয়ার্ড" - শিল্প ও সংস্কৃতি অবদান রাখার জন্য
*২০১৩: দ্রিশায়াম চলচ্চিত্রে সহকারী ভূমিকায় অভিনয়ের জন্য

==চলচ্চিত্রের তালিকা==
=== অভিনেতা হিসেবে===

* *মি. ফ্রাউড* (২০১৪)
* *বাসান্তাথিন্তে কানাল ভাঝিকালিল* (২০১৪).... থাম্পুরান
* *না বাঙ্গারু তালিল* (২০১৩)
* *দ্রিশায়াম* (২০১৩).... প্রভাকর
* *দাইভাথিন্তে সত্যাম ক্লিটাস* (২০১৩).... সানী বাদাক্কুমথালার পিতা
* * প্রগ্রেস রিপোর্ট* (২০১৩)..... সুন্দর রাজ
* * ভার্য আথরা পরা*(২০১৩).... ড. রহমান
* *ক্যারিবিয়ান* (২০১৩).... ইকবাল
* *পকরাম*(২০১৩)
* *ইন্তে* (২০১৩)


===প্রযোজক হিসেবে===
* *বাড়া দোস্ত* (২০০৬)
* *নান্দানাম'' (২০০২)

## তথ্যসূত্র

## বহিঃসংযোগ
* 
*Siddhique at MSI
*Siddique: Filmography by year
*An interview with Siddique (in Malayalam)
* Siddique's movies in Malayalam Movies
* Simhapuri Award for Siddique

বিষয়শ্রেণী:জীবিত ব্যক্তি
বিষয়শ্রেণী:ভারতীয় অভিনেতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় টেলিভিশন অভিনেতা
বিষয়শ্রেণী:মালায়ালম চলচ্চিত্র প্রযোজক
বিষয়শ্রেণী:মালায়ালম চলচ্চিত্র অভিনেতা
বিষয়শ্রেণী:কেরলের ব্যক্তি
বিষয়শ্রেণী:কেরালা থেকে অভিনেতা
বিষয়শ্রেণী:কেরল রাজ্য চলচ্চিত্র পুরস্কার বিজয়ী
বিষয়শ্রেণী:ভারতীয় মুসলিম
বিষয়শ্রেণী:২০শ শতাব্দীর ভারতীয় অভিনেতা
বিষয়শ্রেণী:২১শ শতাব্দীর ভারতীয় অভিনেতা
বিষয়শ্রেণী:১৯৫৯-এ জন্ম
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:মালয়ালম চলচ্চিত্র প্রযোজক
বিষয়শ্রেণী:মালয়ালম চলচ্চিত্র অভিনেতা
সুম্বা ধনেশ

**সুম্বা ধনেশ**  হল ধনেশ প্রজাতির একধরনের বড় আকারের পাখি যারা প্রধানত বিউসেরোটিডি পরিবারের অন্তর্ভুক্ত। এর বৈজ্ঞানিক নাম *Rhyticeros everetti*।

## বর্ণনা
এটি একটি মাঝারি আকারের, কালো রঙের ধনেশ, আপেক্ষিক ৭০&nbsp;সেমি লম্বা। পুরুষেররা গাঢ় বাদামি রঙের হয় এবং মাথার ওপরে শিরস্ত্রাণ মতন একটা জিনিস থাকে যেটা লালচে হয়, এবং এদের ঘাড়ের রঙ হয় ফ্যাকাশে। মহিলাদের সমস্ত পালকই কালো হয়। উভয়েরই একটা বড় ফ্যাকাশে রঙের হলুদ ঠোঁট থাকে এবং বাদামি রঙের ছোপ ছোপ থাকে চোয়ালে।

## বিতরণ ও বাসস্থান
এটি প্রধানত ইন্দোনেশিয়া স্থানিক পাখি, সুম্বা ধনেশ প্রধানত চিরসবুজ অরণ্যে বসবাস করে সুম্বা দ্বীপপুঞ্জের যা প্রধানত লেসার সুন্ডা দ্বীপপুঞ্জ এর অন্তর্গত। ৯৫০&nbsp;মিটার উচ্চতার ওপরে এদেরকে প্রধানত দেখতে পাওয়া যায়।

## ব্যবহার
সুম্বা ধনেশ প্রধানত একগামী প্রজাতি। এদের প্রধান খাদ্য হল ফল।

## তথ্যসূত্র

* BirdLife Species Factsheet 
* Red Data Book

বিষয়শ্রেণী:রাইটিসেরোস
বিষয়শ্রেণী:ধনেশ
বিষয়শ্রেণী:ইন্দোনেশিয়ার পাখি
বিষয়শ্রেণী:১৮৯৮-এ বর্ণিত পাখি
বোলিং গড়

**বোলিং গড়** হল এক প্রকারের পরিসংখ্যান, যা দিয়ে ক্রিকেট খেলায় একজন বোলারের বোলিং স্বচ্ছলতা যাচাই করা হয়। এটা প্রতি উইকেটে কত রান দেওয়া হয়েছে তার অনুপাত। অর্থাৎ, একজন বোলার কত ভালো বোলিং করছে তা বলা যাবে তার বোলিং গড় যত কম হবে তার ভিত্তিতে। বোলিং গড় সাধারনতঃ একজন বোলারের সম্পূর্ণ পারফরম্যান্স যাচাই করতে ইকোনমি রেট আর স্ট্রাইক রেটের সমন্বয়ে নির্ণয় করা হয়।

## হিসাব
একজন ক্রিকেটারের বোলিং গড় হিসাব করা হয় সে কি পরিমাণ রান দিয়েছেকে কতগুলো উইকেট নিয়েছে দিয়ে ভাগ করার মাধ্যমে। বোলার কত রান দিয়েছে তা নির্ণয় করা হয়, বোলার যখন বোলিং করছিল তখন বিপক্ষ দলের ব্যাটসম্যান কত রান করেছে তা দিয়ে, কিন্তু এর মাঝে যদি কোন বাই রান, লেগ বাই রান অথবা পেনাল্টি রান। একজন বোলার কোন উইকেটের সম্পূর্ণ কৃতিত্ব পাই যখন তারা বোলিং করার সময় ব্যাটসম্যান আউট হয় বোল্ড, কট, হিট উইকেট, লেগ বিফোর উইকেট অথবা স্ট্যাম্পিংয়ের দ্বারা। 

\mathrm{Bowling~average} = \frac{\mathrm{Runs~conceded}}{\mathrm{Wickets~taken}}

## রেকর্ড
বোলিং গড় বের করার ক্ষেত্রে একেক পরিসংখ্যানবিদের কৌশল একেক রকম।

টেস্ট ক্রিকেটে জর্জ লোহম্যানের রয়েছে ১০.৭৫ রেটের সর্বনিম্ন ও সেরা বোলিং গড়। ভিন্ন ভিন্ন কৌশল হওয়া সত্তেও এই ব্যাপারে ইএসপিএনক্রিকইনফো, আলমানাক এবং ক্রিকেট আর্কাইভ একমত পোষণ করেছে। যদি যোগ্যতার ব্যাপারে কোন বিভাগ করা না থাকত, তাহল উইলফ বার্বার, এ এন হর্নবি এবং ব্রুস মারে- এই তিনজনের মাঝে ড্র হয়ে যেত কারণ তারা শুধুমাত্র একটি টেস্ট ম্যাচ খেলে কোন রান না দিয়ে একটি করে উইকেট নিয়েছেন। এবং তাদের বোলিং গড় হল শূন্য। 

ওয়ান ডে ক্রিকেটে, ইএসপিএনক্রিকইনফো এবং ক্রিকেট আর্কাইভের ভিন্ন কৌশলের কারণে রেকর্ডধারীও ভিন্ন। ইএসপিএন ক্রিক ইনফোর কৌশল হচ্ছে সবচেয়ে কঠিন, সর্বনিম্ন ১০০০ বল করা লাগবে। আর এই হিসাবে জোল গার্নার হলেন রেকর্ডধারী কারণ তার বোলিং গড় হল ১৮.৮৪। ক্রিকেট আর্কাইভের কৌশল একটু সহজতর, সর্বনিম্ন ৪০০ বল করা লাগবে। আর এই হিসাবে জন স্নো হলেন রেকর্ডধারী, কারণ তার বোলিং গড় হল ১৬.৫৭।

টি২০ খেলার ক্ষেত্রেও এই দুই ওয়েবসাইটের ভিন্ন মত পাওয়া যায়। কিন্তু এই ক্ষেত্রে সহজ হল  ইএসপিএন ক্রিক ইনফো, সর্বনিম্ন ৩০ বল, এবং ৮.২০ গড় নিয়ে জর্জ ও'ব্রায়ান হলেন রেকর্ডধারী। অন্যদিকে কঠিন হল ক্রিকেট আরকাইভ, সর্বনিম্ন ২০০ বল, এবং আন্দ্রে বোথা ৮.৭৬ গড় নিয়ে রেকর্ডধারী।

আন্তর্জাতিক মহিলা ক্রিকেটের ক্ষেত্রেও এই দুই ওয়েবসাইটের দ্বিমত চালু রয়েছে। ইএসপিএন ক্রিক ইনফোর মতে মহিলা টেস্ট ক্রিকেট-এ বেটি উইলসনের রয়েছে সেরা গড়, তা হল ১১.৮০, অন্যদিকে ক্রিকেট আর্কাইভের মতে ৫.৭৮ গড় নিয়ে মেরি স্পিয়ার্স হল সেরা। মহিলা ওডিআইয়ে, ক্রিকেট আর্কাইভের মতে ৯.৫২ গড় নিয়ে ক্যারোলিন বার্স সেরা, এবং ইএসপিএন ক্রিকইনফো’র মতে ১২.৫৩ গড় নিয়ে গিল স্মিথ সেরা।

## তথ্যসূত্র

বিষয়শ্রেণী:বোলিং (ক্রিকেট)
বিষয়শ্রেণী:ক্রিকেট রেকর্ড এবং পরিসংখ্যান
বিষয়শ্রেণী:ক্রিকেট পরিভাষা
বিষয়শ্রেণী:ক্রিকেট রেকর্ড ও পরিসংখ্যান
লিস্ট এ ক্রিকেট

**লিস্ট এ ক্রিকেট** হল সীমিতসংখ্যক ওভারের (একদিনের) ক্রিকেট খেলা। যেহেতু প্রথম-শ্রেণীর ক্রিকেটকে টেস্টের নিচে গণনা করা হয়, সেহেতু লিস্ট এ ক্রিকেট হল ঘরোয়া একদিনের ক্রিকেট যা ওয়ান ডে ক্রিকেটের নীচে।

## স্ট্যাটাস
### লিস্ট এ ক্রিকেটের যোগ্য ম্যাচসমুহ
* একদিনের আন্তর্জাতিক ক্রিকেট 
* প্রতিটি দেশে প্রিমিয়ার ওয়ান ডে টুর্নামেন্ট
* অন্যান্য আন্তর্জাতিক খেলাসমুহ
* সফরকারী টেস্ট দলের সাথে স্বাগতিক প্রথম শ্রেণীর দলের মধ্যকার অফিশিয়াল খেলা
* আন্তর্জাতিক ক্রিকেট লীগ ডিভিশন ২ অথবা উপরের টুর্নামেন্টসমূহের ম্যাচ

### লিস্ট এ ক্রিকেটের অযোগ্য ম্যাচসমুহ
* যেকোনো টি২০ ম্যাচ, আন্তর্জাতিক সহ।
* বিশ্বকাপ প্রস্তুতি ম্যাচ
* উৎসব এবং প্রীতি ম্যাচসমূহ

## প্রথম লিস্ট এ ম্যাচ
সর্বপ্রথম লিস্ট এ ম্যাচ খেলা হয় ১৯৬৩ সালের মে ল্যাঙ্কাশায়ার ক্রিকেট ক্লাব এবং লিচেস্টারশায়ার ক্রিকেট ক্লাবের মধ্যে জিলেট কাপের প্রথম পর্বে।  প্রতিটি দলই ৬৫ অভারে খেলেছে, এবং বোলাররা জনপ্রতি সর্বোচ্চ ১৫ ওভার করে করার সুযোগ পেয়েছিল। 

## তথ্যসূত্র

বিষয়শ্রেণী:ক্রিকেট পরিভাষা
বিষয়শ্রেণী:সীমিত ওভার ক্রিকেট
বিষয়শ্রেণী:সীমিত ওভারের ক্রিকেট
ব্র্যান্ডি লাভ

**ব্র্যান্ডি লাভ** (জন্ম: মার্চ ২৯, ১৯৭৩) হলেন একজন মার্কিন প্রাপ্তবয়স্ক মডেল এবং পর্নোগ্রাফি অভিনেত্রী, এবং তিনি হলেন *নো রাইভালস মিডিয়া* এর প্রধান অর্থনৈতিক আধিকারিক এবং সহ-মালকিন। *নো রাইভালস মিডিয়া* হল একটি মাল্টিমিডিয়া প্রাপ্তবয়স্ক বিনোদন কোম্পানী। এছাড়াও তিনি *parentsinadult.com* এর স্রষ্টা, বিশ্বপ্রেমিক প্রতিষ্ঠান যা যৌনশিল্পতে কর্মরত বাবা-মা-এর জন্য উতসর্গিত।তিনি ক্রিস পটোক্সকির সাথে বিবাহ বন্ধনে আবদ্ধ হয়েছিলেন।তারা উভয়েই নর্থ ক্যারোলিনার বাসিন্দা।

## কর্মজীবন
ব্র্যান্ডি লাভ ২০০৩ সালে তার নিজের অপেশাদার পর্নোগ্রাফি ওয়েবসাইট শুরু করেন। ২০০৬ সালে, তিনি এবং স্বামী ক্রিস পোটোস্কি ফ্যালকন ফোটোর সাথে গঠন করেন ন্যাকেড রাইনো মিডিয়া, যেটি হলো কুলুঙ্গি পর্নোগ্রাফিক সামগ্রী তৈরির একটি মাল্টিমিডিয়া কোম্পানি।  যৌনশিল্পে অভিনয় করতে গিয়ে তিনি আবির্ভূত হন *[[দ্য টায়রা ব্যাঙ্কস শো]]* এই সিনেমাতে, *[[কেইথ অ্যাব্লো]]*, এবং *[[দ্য হওয়ার্ড স্টার্ন শো]]* এবং তিনি এছাড়াও আবির্ভুত হন *[[পেন এন্ড টেলার: বুলশিট!]]* এপিসোডে। তিনি তার বই প্রকাশ করেন, *গেটিং ওয়াইল্ড সেক্স ফ্রম ইওর কন্সার্ভেটিভ উম্যান*, ২০০৮ সালে।

একজন মুখপাত্র এবং পাবলিক স্পিকার হিসাবে, তাকে বিভিন্ন জায়গায় বলার জন্য আমন্ত্রণ করা হয়। ২০১৩ এর মার্চ মাসে তিনি আন্ডার গ্র্যাজুয়েট কিছু ছাত্র-ছাত্রির সামনে বক্তা ছিলেন ইস্ট ক্যারোলিনা বিশ্ববিদ্যালয় এর সমাজবিজ্ঞান বিভাগে।

২০০৬ সালে তার *দ্য টায়রা ব্যাঙ্কস শো*তে আত্মপ্রকাশের সময়, লভ তার স্বামীর সাথে আমন্ত্রিত ছিলেন এবং তার সাথে ছিলেন হিউ হেফ্‌নার মুক্ত বিবাহ বিষয়ের ওপরে তর্ক-বিতর্কের এক অনুষ্ঠানে। বিষয়ের নাম ছিল "একবিবাহ কি স্বাভাবিক?"

২০০৮ সালে ব্র্যান্ডি লাভ তাঁর বই ”গেটিং ওয়াইল্ড সেক্স ফ্রম ইওর কনজারভেটিভ ওম্যান” প্রকাশ করেন, এবং ”পেন অ্যান্ড টেলার: বুলশিট!”-এর "দ্যা ওয়ার অন পর্ন" শিরোনামের একটি পর্বে অভিনয় করেন। প্রাপ্তবয়স্ক চলচ্চিত্রের একজন অভিনেতা হিসাবে তাঁর কর্মজীবন জুড়ে, তিনি MILF এবং আবেদনময়ী স্ত্রী-থিমযুক্ত সৃষ্টিকর্মে উপস্থিতির জন্য পরিচিত হয়ে ওঠেন।

### টেলিভিশন
**[[লিজার্ড লিক টোয়েইং (টিভি সিরিজ)|লিজার্ড লিক টোয়েইং]]*, ২০১৩

## পুরস্কার ও মনোনয়ন

## তথ্যসূত্র

## বহিঃসংযোগ

*Official website
*Marketing The Message
*AVN Partners With Parents in Adult 
* 
* 
* 
* 

বিষয়শ্রেণী:জীবিত ব্যক্তি
বিষয়শ্রেণী:১৯৭৩-এ জন্ম
বিষয়শ্রেণী:মার্কিন পর্নোগ্রাফিক চলচ্চিত্র অভিনেত্রী
বিষয়শ্রেণী:মার্কিন প্রাপ্তবয়স্ক মডেল
বিষয়শ্রেণী:মার্কিন ব্লগার
বিষয়শ্রেণী:মার্কিন নারী ব্যবসায়ী
বিষয়শ্রেণী:২১শ শতাব্দীর মার্কিন লেখিকা
বিষয়শ্রেণী:জার্মান বংশোদ্ভূত মার্কিন ব্যক্তি
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:জার্মান বংশোদ্ভূত অভিনেত্রী
প্লেন পাউচড ধনেশ

**প্লেন পাউচড ধনেশ** (*Rhyticeros subruficollis*) হল ধনেশ প্রজাতির একধরনের পাখি যারা প্রধানত বিউসেরোটিডি পরিবারের অন্তর্ভুক্ত। এদেরকে প্রধানত জঙ্গলে পাওয়া যায়। জঙ্গলের মধ্যে উল্লেখযোগ্য হল দাওনা রেঞ্জ এবং টেনাসেরিম পাহাড় যা প্রধানত দক্ষিণ মায়ানমার এর অন্তর্গত, এছাড়াও থাইল্যান্ডের পশ্চিম অংশ এবং মালয়েশিয়া উপদ্বীপের উত্তর ভাগে এদেরকে দেখা যায়।

এরা প্রধানত বাসস্থান ক্ষতির দ্বারা বিপন্ন হয়।

## তথ্যসূত্র

*Birdlife Species Factsheet. 

বিষয়শ্রেণী:রাইটিসেরোস
বিষয়শ্রেণী:১৮৪৩ এর প্রাণীসমূহ
বিষয়শ্রেণী:১৮৪৩-এ বর্ণিত পাখি
বিষয়শ্রেণী:অ্যাডওয়ার্ড ব্লাইদ কর্তৃক নামকরণকৃত ট্যাক্সা
তালিপাম

**তালিপাম** (বৈজ্ঞানিক নাম: *Corypha taliera*) পৃথিবীর বন্য পরিবেশ থেকে বিলুপ্ত উদ্ভিদ। এটি **Arecaceae** গোত্রের সদস্য। আকৃতিগত ভাবে তাল গাছ এর সাথে এর সাদৃশ্য আছে। তালিপাম জীবনে মাত্র একবার ফুল ও ফল দেয়। তারপর এর মৃত্যু ঘটে। এই প্রজাতির উদ্ভিদটি প্রথম আবিষ্কৃত হয় ১৯১৯ সনে। ব্রিটিশ অরণ্যতরু সন্ধানী উইলিয়াম রক্সবার্গ ভারতের পূর্বাঞ্চলে এই প্রজাতির গাছের সন্ধান পেয়েছিলেন। তিনি তখন এদের নাম দেন *করিফা তালিয়েরা* (*Corypha taliera*)। রক্সবার্গের নাম জুড়ে দিয়ে পরে এর বৈজ্ঞানিক নামকরণ করা হয় *কারিফা তালিয়েরা রক্সবার্গ*।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বর্তমান অবস্থা
ভারতের পশ্চিমবঙ্গের শান্তিনিকেতনের কাছে অবস্থিত তালিপাম গাছটি ১৯৭৯ সালে কেটে ফেলার পর ২০০১ সালে উদ্ভিদবিজ্ঞানিরা বাংলাদেশের ঢাকা বিশ্ববিদ্যালয় এলাকায় অবস্থিত তালিপামকে পৃথিবীর সর্বশেষ বন্য তালিপাম হিসেবে চিহ্নিত করেন। ১৮ অক্টোবর, ২০০৮-এ দৈনিক প্রথম আলো এক প্রতিবেদন করে যে ঢাকা বিশ্ববিদ্যালয়ের গাছটিতে ফুল আসার উপক্রম হয়েছে। উদ্ভিদবিজ্ঞানীদের মতে, ফুল আসার পরে ফল দিয়েই গাছটি মারা যায়। গাছটি ২০০৮ সালে ফুল ও ফল দিয়ে ২০১২ সালে মারা যায়। আইইউসিএন  তালিপামকে বুনো দশায় সম্পূর্ণ বিলুপ্ত ঘোষণা করেছে। তবে মৃত্যুর আগে অনেক ফল উৎপাদন করায় সেগুলো থেকে পাওয়া যায় প্রায় ৩০০ চারা। ২০১০ সালে বিতরণ করা হয় ১২০টি চারা। এর মধ্যে ১০০ চারা বন বিভাগের মাধ্যমে দেশের বিভিন্ন প্রান্তে রোপণ করা হয়েছে। ঢাকা বিশ্ববিদ্যালয়ের বিভিন্ন স্থানে সাতটি, কুমিল্লা বিশ্ববিদ্যালয়ে সাতটি, রাজশাহী বিশ্ববিদ্যালয়ে দুটি, নর্থ সাউথ বিশ্ববিদ্যালয়ে দুটি,সরকারি কেসি কলেজ ঝিনাইদহে দুইটি, বেইলি রোডের সামাজিক বন বিভাগকে দুটি করে চারা দেওয়া হয়েছে। বাংলাদেশ ন্যাশনাল হারবেরিয়াম ৩টি চারা লাগানো হয়েছে ও মিরপুর জাতীয় উদ্ভিদ উদ্যানে তালিপামের চারা লাগানো আছে । চারা উৎপাদনে ঢাকা বিশ্ববিদ্যালয়ের সহ-উপাচার্যের বাসভবনের মালি জাহাঙ্গীর আলম বীজ রোপণ পদ্ধতিতে সক্ষম হওয়ায় গাছটি বিলুপ্তির হাত থেকে রক্ষা পেয়েছে।

## আরো দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:ভারতের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:মহাবিপন্ন উদ্ভিদ
বিষয়শ্রেণী:পাম
বিষয়শ্রেণী:১৮২০-এ বর্ণিত উদ্ভিদ
ছোস-ক্যি-দ্বাং-ফ্যুগ

**ছোস-ক্যি-দ্বাং-ফ্যুগ** () (১২১২-১২৭০) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

## জন্ম ও শিক্ষা
ছোস-ক্যি-দ্বাং-ফ্যুগ ১২১২ খ্রিষ্টাব্দে তিব্বতের ল্হো-ব্রাগ () নামক স্থানে জন্মগ্রহণ করেন। তার পিতার নাম ছিল স্পাং-স্তোন-গ্রুব-পা'ই-স্ন্যিং-পো () এবং মাতার নাম ছিল দ্কার-গ্জা'-ম্গোন-স্ক্যিদ ()। পিতার নিকট তিনি চিকিৎসাবিদ্যা, জ্যোতিষশাস্ত্র, বজ্রপাণি ও বজ্রকীলয় তন্ত্র সাধনা, মায়াজালতন্ত্র, যমান্তক ও হয়গ্রীব তন্ত্র সাধনা, অতিযোগ, মহামুদ্রা, ছেদ সাধনা, ঝি-ব্যেদ, নারো পার ছয় যোগ প্রভৃতি বিভিন্ন বিষয়ে অধ্যয়ন করেন। সতেরো বছর বয়সে ন্যাং-রাল-ন্যি-মা-'ওদ-জের নামক বিখ্যাত গ্তের-স্তোনের পুত্র ও অন্যতম শিষ্য নাম-ম্খা'-দ্পালের () নিকট শিক্ষালাভ করেন।

## পরবর্তী জীবন
ছোস-ক্যি-দ্বাং-ফ্যুগ মাটিতে লুক্কায়িত আঠারোটি গ্রন্থ আবিষ্কার করেন। এর মধ্যে উল্লেখযোগ্য গ্রন্থগুলি হল ব্লা-মা-গ্সাং-'দুস (), গ্সাং-'দুস-ব্লা-মা'ই-থুগ্স-স্গ্রুব () এবং ব্কা'-ব্র্গ্যাদ-গ্সাং-বা-য়োংস-র্দ্জোগ্স ()। তিনি ল্হা-লুং () বৌদ্ধবিহারে 
ব্সাম-'গ্রুব-ব্দে-বা-ছেন-পো ) নামক মন্দির স্থাপন করেন। তার ধর্মসঙ্গিনী ছিলেন জো-মো-স্মান-মো নামক অপর এক গ্তের-স্তোন এবং তার উল্লেখযোগ্য শিষ্য ছিলেন পে-মা-দ্বাং-ছেন () ও গ্ন্যাল-ন্যি-মা-'ওদ-জের () নামক তার দুই পুত্র, ভা-রো-গ্ত্সুগ-'দ্জিন () নামক এক নেওয়ারি অতিযোগ বিষয়ক পণ্ডিত, মি-ব্স্ক্যোদ-র্দো-র্জে () প্রভৃতি।

## তথ্যসূত্র

## আরো পড়ুন
*Bradburn, Leslie 1995. Masters of the Nyingma Lineage. Cazadero: Dharma Publications, p.&nbsp;136 ff.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom, p.&nbsp;760 ff.
*Gyatso, Janet. 1993. “The Logic of legitimation in the Tibetan treasure tradition.” History of Religions 33, no. 2: 97-134.

বিষয়শ্রেণী:গ্তের-স্তোন
বিষয়শ্রেণী:১২১২-এ জন্ম
বিষয়শ্রেণী:১২৭০-এ মৃত্যু
আমনা শরীফ

**আমনা শরীফ** (জন্মঃ ১৬ জুলাই ১৯৮২) হলেন একজন ভারতীয় চলচ্চিত্র অভিনেত্রী যিনি মূলত হিন্দি টেলিভিশন ধারাবাহিক এবং বলিউড চলচ্চিত্রে অভিনয় করে থাকেন।

## ব্যক্তিগত জীবন
তিনি ভারতীয় পিতা এবং ফার্সি বাহরাইনের মায়ের ঘরে মুম্বাই, মহারাষ্ট্র জন্মগ্রহণ করেন। তিনি বান্দ্রার সেন্ট এ্যানি'স উচ্চ বিদ্যালয়ে লেখাপড়া করেছেন।

প্রায় ১ বছরের সম্পর্কের পরে আমনা ২০১৩ সালের ২৭ ডিসেম্বর তারিখে চলচ্চিত্র পরিবেশক-প্রযোজক অমিত কাপুরের সাথে বিয়ে করেন।

## কর্মজীবন
### মডেলিং কর্মজীবন
শরীফ যখন ২য় বর্ষের ছাত্রী ছিলেন তখন বিভিন্ন ব্রান্ডের মডেল হিসেবে অফার পেয়েছিলেন; যেমন: ক্লোজ-আপ টুথপেষ্ট, বিটল মোবাইল ফোন, ইমামি কসমেটিক ক্রীম, ক্লিয়ারসিল স্কিন ক্রিম, নেসক্যাফ এবং আরও অনেক প্রসাধনী। এছাড়াও তিনি কুমার শানু এর ভিডিও এ্যালবাম "দিল কা আলম ম্যায় ক্যা বাতাও তুঝে", ফাল্গুনি পাঠক এর "ইয়ে কিসনে জাদু কিয়া", অভিজিতের "চালনি লাগা হ্যা হাওয়া", দালের মেহেন্দির "ইহ লে ১০০ রুপিয়া" এবং শায়েলের "নাচনা কমল তেরা" ইত্যাদি মিউজিক ভিডিওতে কাজ করেন।

### টেলিভিশন কর্মজীবন
শরীফ দৈনিক ধারাবাহিক "কাহি তো হোগা" এ অভিনয়ের মাধ্যমে টেলিভিশনে পর্দায় আত্মপ্রকাশ করেন। ধারাবাহিকটি ব্যাপক জনপ্রিয়তা অর্জন করে এবং স্টার প্লাস এর সর্বকালের ধারাবাহিকের জগতে ১০টি জনপ্রিয় ধারাবাহিকের মধ্যে এটি ৫ স্থান দখল করে নেয়।

### চলচ্চিত্র কর্মজীবন

আমনা শরীফ ২০০৯ সালের হিন্দি চলচ্চিত্র "আলু চাট" আফতাব শিবদাসিনির বিপরীতে অভিনয়ের মাধ্যমে বলিউডে আত্মপ্রকাশ করেন। একই বছরে তার পরবর্তী চলচ্চিত্র "আও উইশ কারে" একই নায়কের বিপরীতে অভিনয় করেন। তার সর্বশেষ চলচ্চিত্র হল শুভ মুখার্জী পরিচালতি "সকল পে মাত জা"।

এছাড়াও তিনি "সুইট ড্রিমস", কঞ্জন ফ্যাশন জুয়েলারী, "গেম এন্ড জুয়েলারী ক্রিয়েশন", "ড্রেসলাইন" এবং "ভারত প্লাজা" ইত্যাদিতে ব্রান্ড দূত হিসেবে কাজ করছেন।

## টেলিভিশন

## চলচ্চিত্রের তালিকা

## পুরস্কার ও মনোনয়ন

## আরও দেখুন

* ভারতীয় চলচ্চিত্র অভিনেত্রীদের তালিকা

## তথ্যসূত্র

## বহিঃসংযোগ

* 
* [ Articles about Aamna Sharif on [Times of India]]

বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় অভিনেত্রী
বিষয়শ্রেণী:ভারতীয় প্রাক্তন মুসলিম
বিষয়শ্রেণী:মুম্বইয়ের অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ইসলাম থেকে হিন্দুধর্মে ধর্মান্তরিত
বিষয়শ্রেণী:ভারতীয় ধারাবাহিক নাটকের অভিনেত্রী
বিষয়শ্রেণী:ইরানি বংশোদ্ভূত ভারতীয় ব্যক্তি
বিষয়শ্রেণী:হিন্দুধর্মে ধর্মান্তরিত
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:ভারতীয় মুসলিম
বিষয়শ্রেণী:হিন্দি টেলিভিশন অভিনেত্রী
বাভারিয়া

**বাভারিয়া** বা **বায়ার্ন** (, *ফ্রাইশ্‌টাট্‌ বাইয়ান*, , , ) জার্মানির দক্ষিণ-পূর্বে অবস্থিত একটি রাজ্য। এটি জার্মানির সবচেয়ে বড় রাজ্য যার আয়তন ৭০,৫৪৮ বর্গ কিলোমিটার। আয়তনের দিক থেকে বাভারিয়া জার্মানির মোট ভূ-খন্ডের প্রায় ২০% স্থান দখল করে। এছাড়া এটি জার্মানির সবচেয়ে জনবহুল রাজ্য। এর জনসংখ্যা ১২.৫ মিলিয়ন। বাভারিয়ার রাজধানী এবং সবচেয়ে বড় শহর মিউনিখ।
বাভারিয়া ইউরোপের অন্যতম প্রাচীন রাজ্যও বটে। এটা ৯০৭ শতকে প্রতিষ্ঠিত হয়। ১৮০৬ থেকে ১৯১৮ পর্যন্ত বাভারিয়া জার্মানির অন্যতম রাজ্য ছিল। ঐতিহাসিক অঞ্চল ফ্রাঙ্কোনিয়া, আপার প্যালাটিনাটা এবং স্‌ভাবিয়া বর্তমান বাভারিয়ার অন্তর্গত।

## ইতিহাস
আল্পস পর্বতমালার উত্তরে বাভারিয়া রাজ্যের অভ্যুদয় ঘটে। এখানে বাস করত কেল্টীয় সভ্যতার মানুষ। তখন এটা রোমান প্রদেশ র‍্যাটিয়া ও নোরিকাম এর একটি অংশ ছিল। বাভারিয়ার অধিবাসীরা জার্মান ভাষার আদিরূপ (ওল্ড হাই জার্মান) বলত। ধারণা করা হয় তারা অন্য কোথাও থেকে এখানে আগমন করেনি। বাভারিয়া শব্দের অর্থ বাইয়ার মানুষ। এটি সম্ভবত বোহেমিয়ার মানুষ ইঙ্গিত করে।

## ভূগোল
বাভারিয়া অস্ট্রিয়া, চেক প্রজাতন্ত্র এবং সুইজারল্যান্ডের সাথে আন্তর্জাতিক সীমারেখা শেয়ার করে। এই তিনটি দেশই শেঙ্গেন অঞ্চলের অন্তর্ভুক্ত, তাই সীমারেখা নির্দেশের জন্য কোন বর্ডার নেই। বাভারিয়ার সঙ্গে যুক্ত জার্মানির অন্যান্য রাজ্যগুলো হল বাডেন-ভুর্টেমবার্গ, হেসে, থুরিনগিয়া এবং জ্যাক্সোনি। দুইটি প্রধান নদী বাভারিয়ার মধ্য দিয়ে অতিক্রম করেছে, একটির নাম দানিয়ুব এবং আরেকটি মাইন। বাভারিয়া আল্পস অস্ট্রিয়ার সাথে জার্মানির সীমা নির্দেশ করেছে। এই অঞ্চলেই জার্মানির সবচেয়ে উচু স্থানটি রয়েছে, এর নাম জুগ্সপিটসা। বাভারিয়া বনাঞ্চল এবং বোহেমিয়ান বনাঞ্চল বাভারিয়ার বিশাল অংশজুড়ে বিদ্যমান, এগুলো বাভারিয়া অতিক্রম করে চেক প্রজাতন্ত্র এবং বোহেমিয়াতে প্রবেশ করেছে।

বাভারিয়া রাজ্যর প্রধান শহরগুলো হল মিউনিখ, নুরেমবার্গ, অসবার্গ, রেগেন্ন্সবার্গ, ভুর্জবার্গ, ইগ্নোলস্টাট, ফুর্থ এবং ইরলাঙ্গেন।

## অর্থনীতি
দীর্ঘকাল ধরেই বাভারিয়ার অর্থনীতি জার্মানির রাজ্যগুলো মধ্যে অন্যতম বৃহৎ। ২০০৭ সালে এই রাজ্যের জিডিপি ৪৩৪ বিলিয়ন ইউরো (প্রায় ৬০০ বিলিয়ন মার্কিন ডলার) অতিক্রম করেছে। এটা ইউরোপের অন্যতম বৃহৎ অর্থনীতি। বিশ্বে মাত্র ১৭টি দেশের অর্থনীতি বাভারিয়ার অর্থনীতির চেয়ে বড়। বাভারিয়াতে অবস্থিত বিখ্যাত কোম্পানিগুলোর মধ্যে রয়েছে বিএমডব্লিউ (বায়ার্ন মোটর ওয়ার্কস), সিমেন্স, রোডা এন্ড শ্‌ভার্স, আউডি, মিউনিখ রে, অ্যালিয়াঞ্জ, ইনফিনিয়ন, ম্যান, ভাক্যার কেমি, পুমা, অ্যাডিডাস। বাভারিয়ার মাথাপিছু জিডিপি ৪৮০০০ মার্কিন ডলারের বেশি। যদি বাভারিয়া বিশ্বের একটি স্বাধীন রাষ্ট্র হত, তবে এটি ৭তম বা ৮ম ধনী দেশ হত।

## খেলাধুলা
বাভারিয়াভিত্তিক বেশ কয়েকটি ফুটবল ক্লাব রয়েছে যেমন- এফসি বায়ার্ন মিউনিখ, এফসি নুরেমবার্গ, এফসি অগসবার্গ, টিএসভি ১৮৬০ মুনশেন এবং গ্রয়থার ফুর্থ। এদের মধ্যে বায়ার্ন মিউনিখ সবচেয়ে জনপ্রিয় এবং জার্মানির সবচেয়ে সফল ফুটবল ক্লাব। এটি বিশ্বের অন্যতম বিখ্যাত ও জনপ্রিয় ফুটবল ক্লাব। বায়ার্ন মিউনিখ ২৩ বা জার্মান শিরোপা অর্জন করেছে। এফসি নুরেমবার্গ ৯ বার শিরোপা অর্জন করেছে। গ্রয়থার ফুর্থ শিরোপা অর্জন করেছে ৩ বার। বিখ্যাত ফুটবল স্টেডিয়াম অ্যালিয়াঞ্জ অ্যারেনা বাভারিয়ার রাজধানী মিউনিখে অবস্থিত।

## তথ্যসূত্র

## বহিঃসংযোগ

* 
* পর্যটন সংস্থা 
* সরকারি ওয়েবসাইট
* বাভারিয়াের শহর সম্পর্কিত তথ্য
* ঐতিহ্য ও সংস্কৃতি
* বৈদেশিক বাণিজ্য
* পরিসংখ্যান

বিষয়শ্রেণী:জার্মানির রাজ্য
পাপুয়ান ধনেশ

**পাপুয়ান ধনেশ** (*Rhyticeros plicatus*), এছাড়াও যারা **ব্লিথসের ধনেশ** নামে পরিচিত হল একটা বড় আকারের ধনেশ যারা প্রধানত বিউসেরোটিডি পরিবারের অন্তর্ভুক্ত। এদের প্রধান বাসস্থান হল জঙ্গল ওয়ালাসিয়া এবং মেলানেশিয়া প্রভৃতি দেশে। এদের এলাকার নাম হল টক পেসিন ***কোকোমো***।

আগে এদের গণ ছিল *[[অ্যাসিরোস]]*। এদেরকে অনেক সময় প্লেন পাউচড ধনেশ (*R. subruficollis*), এবং কিছু কিছু সময় নারকোন্ডাম ধনেশ (*R. narcondami*) এবং পাতাঠুঁটি ধনেশ (*R. undulatus*) উপজাতি হিসেবে ধরা হয়।

## বর্ণনা
লম্বাউ এরা হয় ৯১&nbsp;সেমি, পুরুষদের পালকের রঙ হয় সম্পূর্ণ কালো এবং মাথার রঙ হয় সোনালী-কমলা রঙের, এদের গলার রঙ হয় সাদা এবং লেজের রঙও হয় সাদা। চোখের পাতা হয় লালচে বাদামি রঙের, চোখের চারিদিকে থাকে ফ্যাকাশে নীল রঙের চামড়া। মগিলা ধনেশরা আকারে হয় ছোটো এবং এদের গলা ও লেজ হয় সাদা রঙের। পুরুষ এবং মহিলা উভয়েরই বড়ো আকারের ঠোঁট থাকে এবং সেই ঠোঁটের ওপরে থাকে শিরস্ত্রাণ। তরূণ মহিলা এবং পুরুষ উভয়েই দেখতে প্রাপ্তবয়স্ক পুরুষদের মতোন হয়। প্রাপ্তবয়স্কদের প্রায় ৮ টা ভাঁজ থাকে ওদের শিরস্ত্রাণে, এবং তা প্রধানত নির্ভর করে বয়সের ওপরে। কিন্তু তরূণ ধনেশদের এইসব থাকে না।

ওড়ার সময় এদের ডানায় খুব আওয়াজ হয়, এরা উড়ে যাবার সময় একটা হুশ করে শব্দ হয় যা প্রধানত স্টীম ইঞ্জিনের কানের পাশ দিয়ে হুশ করে বেরিয়ে যাওয়ার আওয়াজের সাথে তুলনা করা হয়। এদের ডানার আওয়াজ ছাড়াও এদের ডাক অনেক দূর থেকে শোনা যায়।

## উপজাতি
বিভিন্ন ধরনের উপজাতির বর্নণা এখানে দেওয়া হল:
* *R. p. plicatus* (ফর্স্টার, ১৭৮১) &ndash; মালুকু দ্বীপপুঞ্জ
* *R. p. ruficollis* (ভিয়েইল্লট, ১৮১৬) &ndash; নর্থ মালুকু এবং পশ্চিম পাপুয়া, পূর্বদিকের দক্ষিণ পার্বত্য অঞ্চলের প্রদেশ এবং সিম্ভু প্রদেশ, পাপুয়া নিউ গিনি
* *R. p. jungei* মায়র, ১৯৩৭ &ndash; পূর্ব নিউ গিনি, ফ্লাই নদী অঞ্চলের পসচিমে
* *R. p. dampieri* মায়র, ১৯৩৪ &ndash; বিস্মার্ক
* *R. p. harterti* মায়র, ১৯৩৪ &ndash; বোগেনভিল দ্বীপপুঞ্জ এবং বুকা দ্বীপপুঞ্জ
* *R. p. mendanae* হারট্রেট, ১৯২৪ &ndash; সলোমন দ্বীপপুঞ্জ চোয়েসেউল দ্বীপপুঞ্জ থেকে গুয়াদাল্কানাল এবং মালাইতা

## নোট

## তথ্যসূত্র
* 
* Coates, Brian J. (1985): *The Birds of Papua New Guinea* (Vol.1: Non-Passerines). Dove Publications, Alderley, Queensland, Australia. 
* Coates, Brian J. & Bishop, K. David (1997): *A Guide to the Birds of Wallacea, Sulawesi, the Moluccas and Lesser Sunda Islands, Indonesia*. Dove Publications, Alderley, Queensland, Australia. 
* Majnep, Ian Saem & Bulmer, Ralph (1977): *Birds of my Kalam Country*. Auckland University Press, Auckland, New Zealand.
* Rasmussen, Pamela C. (2000): A review of the taxonomy and status of the Plain-pouched Hornbill *Aceros subruficollis*. *[[Forktail (journal)|Forktail]]* **16**: 83-86. PDF fulltext
* Steadman, David William (2006): *Extinction and Biogeography of Tropical Pacific Birds*. University of Chicago Press. 

## বহিঃসংযোগ

* BirdLife Species Factsheet 

বিষয়শ্রেণী:রাইটিসেরোস
বিষয়শ্রেণী:ধনেশ
বিষয়শ্রেণী:দক্ষিণ এশিয়ার পাখি
বিষয়শ্রেণী:ইন্দোনেশিয়ার পাখি
বিষয়শ্রেণী:১৭৮১ এর প্রাণীসমূহ
বিষয়শ্রেণী:১৭৮১-এ বর্ণিত পাখি
ইনিংস

থাম্ব|ভারতীয় দলের ব্যাটিং ইনিংসে ব্যাট করছেন শচীন টেন্ডুলকার
ক্রিকেটে একটি দলের **ইনিংস** ততক্ষন পর্যন্ত চলতে থাকে যতক্ষন না বিপক্ষ দলের ১১ জনের মাঝে ১০ জন ব্যাটসম্যান **আউট** হয়ে যায় অথবা **নট আউট** ব্যাটসম্যানের জন্য কোন পার্টনার না থাকে অথবা খেলা চালিয়ে যাওয়া অসম্ভব হয় অথবা অন্য কিছু খেলার মাঝে বাধা হয়ে দাড়ায়, যেমনঃ অধিনায়ক কোন সঙ্গত কারণে ইনিংস ঘোষণা দেওয়া বা সম্পূর্ণ খেলার জন্য নির্ধারিত সময় অতিক্রান্ত হয়ে যাওয়া।

প্রথম শ্রেণীর ক্রিকেটে এবং টেস্ট ক্রিকেটে, দুই দলই দুই ইনিংস করে খেলতে পারে। ওয়ানডেতে এবং ক্রিকেটের অন্যান্য সংক্ষিপ্ত ধরনের খেলায় প্রতি দল এক ইনিংস করে খেলে। প্রতিটি ইনিংস খেলার ধরন অনুযায়ী নির্দিষ্ট সংখ্যক ওভারে খেলা হয়। ওয়ানডে হয় ৫০ ওভারের, টি-২০ হয় ২০ ওভারের।

ব্যক্তিগত ইনিংস সাধারণত ব্যাটসম্যান আউট না হওয়া পর্যন্ত বা দলের ইনিংস শেষ না হওয়া পর্যন্ত চলে। যদিও দুইজন ব্যাটসম্যান জুটি বেঁধে ব্যাট করে, কিন্তু তাদের সমন্বিত রানকে ইনিংস বলা যাবে না, এটা হল **পার্টনারশিপ** বা **স্ট্যান্ড**।

বিষয়শ্রেণী:ক্রিকেট পরিভাষা
বিষয়শ্রেণী:ক্রিকেটের নিয়ম-কানুন
বিষয়শ্রেণী:ক্রিকেট
র্দো-র্জে-ব্রাগ-রিগ-'দ্জিন-ছেন-পো

**র্দো-র্জে-ব্রাগ-রিগ-'দ্জিন-ছেন-পো** () তিব্বতী বৌদ্ধধর্মের র্ন্যিং-মা ধর্মসম্প্রদায়ের একটি অন্যতম প্রধান অবতারী লামার সাম্মানিক উপাধি।

## সংক্ষিপ্ত বর্ণনা
র্দো-র্জে-ব্রাগ-রিগ-'দ্জিন-ছেন-পো কথাটির অর্থ র্দো-র্জে-ব্রাগ বৌদ্ধবিহারের বিদ্যাধর। বিখ্যাত গ্তের-স্তোন রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ও তার পরবর্তী চিহ্নিত পুনর্জন্মরা এই উপাধির অধিকারী হন। ঙ্গাগ-গি-দ্বাং-পো নামক তৃতীয় র্দো-র্জে-ব্রাগ-রিগ-'দ্জিন-ছেন-পো মধ্য তিব্বতে র্দো-র্জে-ব্রাগ বৌদ্ধবিহার স্থাপন করলে এই উপাধিধারী লামারা ঐ বিহারের প্রধান হিসেবে নির্বাচিত হন।

## তালিকা

## তথ্যসূত্র

## আরো পড়ুন
* Martin Boord: Der GTER-STON RIG-'DZIN RGOD-LDEM ratna.info – Ein Bericht über den Ursprung und die Entwicklung der Byang-gter- oder Nördlichen Schätze-Tradition 
* Alexander Berzin: ''Eine Kurze Geschichte des Klosters Dorje-Drag'' berzinarchives.com 

## বহিঃসংযোগ
* Dorje Drag lineage rywiki.tsadra.org
* Dordrak Rigdzin Chenpo rywiki.tsadra.org
* Throneholders of Dorje Drak Monastery rigpawiki.org
* Chronology of Buddhism by Matthieu Ricard rywiki.tsadra.org
* Kurze Geschichte des Dzogchen berzinarchives.com 

বিষয়শ্রেণী:তিব্বতী বৌদ্ধ উপাধি
বিষয়শ্রেণী:ন্যিংমা
ঙ্গাগ-গি-দ্বাং-পো (দ্ব্যর্থতা নিরসন)

*ঙ্গাগ-গি-দ্বাং-পো (ফাগমোদ্রুপা রাজবংশ) - মধ্য তিব্বতের ফাগ-মো-গ্রু-পা রাজবংশের নবম রাজা
*ঙ্গাগ-গি-দ্বাং-পো (দোর্জে দ্রাক রিগদ্জিন ছেনপো) - তিব্বতী বৌদ্ধধর্মের র্ন্যিং-মা ধর্মসম্প্রদায়ের তৃতীয় র্দো-র্জে-ব্রাগ-রিগ-'দ্জিন-ছেন-পো উপাধিধারি লামা
এমডি-পিএইচডি

**এমডি-পিএইচডি**, ডক্টরেট অফ মেডিসিন(MD) এবং ডক্টরেট অফ ফিলসফি (PhD) চিকিৎসক-বিজ্ঞানীদের জন্য দ্বৈত চিকিৎসকীয় ডিগ্রী। এই ডিগ্রী মেডিকেল স্কুল দ্বারা স্বীকৃত।

## প্রশিক্ষণ বিবরণ
আমেরিকায় MD-PhD ডিগ্রী কিছু মেডিক্যাল স্কুল এ দেওয়া দ্বৈত ডিগ্রী প্রোগ্রামের মাধ্যমে প্রাপ্ত করা সম্ভব। এমন একটি সমন্বিত প্রশিক্ষণ প্রোগ্রাম জন্য ধারণা শুরু হয় Case Western Reserve University School of Medicine প্রতিষ্ঠানের ১৯৫৬ সাল থেকে এবং এটি দ্রুত অন্যান্য মেডিক্যাল স্কুলে ছড়িয়ে পড়ে।১৯৬৪ সালে ন্যাশনাল ইনস্টিটিউট অফ হেলথ ( NIH ) কিছু বিশ্ববিদ্যালয়ে এমডি - পিএইচডি প্রোগ্রাম অর্থলগ্নী করার একটি ফান্ড গঠন করে। এই তহবিল চিকিৎসা সায়েন্টিস্ট প্রশিক্ষণ কর্মসূচী ( MSTP ) মাধ্যমে বিতরণ করা হয়।এছাড়াও কিছু নন-MSTP দ্বৈত ডিগ্রী প্রদানের তহবিলও আছে। নন-MSTP কর্তৃক তহবিল কৃত দ্বৈত ডিগ্রী প্রোগ্রামের আরও কিছু অপশন আছে এবং PhD ছাড়াও আরো অন্যান্য ডিগ্রী নেওয়া যায়।(যেমন, J.D. এবং M.B.A. ডিগ্রী ) 

এমডি ও পিএইচডি ডিগ্রী প্রাপ্ত হতে একটি দ্বৈত ডিগ্রী প্রোগ্রামে ভর্তি হতেই হবে, এমনটি না। পৃথকভাবেও একজন উল্লেখিত ডিগ্রী সম্পন্ন করতে পারেন। তবে, শিক্ষার্থী সব মেডিকেল স্কুলের শিক্ষাগ্রহণের জন্য টিউশন দিতে বাধ্য এবং তাদের এমডি শিক্ষার সময় কোন বৃত্তি গ্রহণ করে না। যেহেতু পিএইচডি প্রশিক্ষণ চিকিৎসা প্রশিক্ষণের সঙ্গে সম্পৃক্ত হয় না, সেহেতু উপরন্তু, পিএইচডি সম্পন্ন করার অতিরিক্ত বছর সময় লাগবে।

রেসিডেন্সী ট্রেনিং এর সময়েও একজন PhD করতে পারেন। এই সমন্বিত গবেষণা এবং গ্রাজুয়েশন লেভেলের মেডিক্যাল শিক্ষা কিছু অল্প রেসিডেন্সী প্রোগ্রাম অফার করে থাকে। এই অতিরিক্ত শিক্ষা রেসিডেন্সি পিরিয়ড আরও ৩-৪ বছর বৃদ্ধি করে।

## প্রশিক্ষণ কাঠামো
### প্রি-ডক্টরাল

ছাত্ররূপে বিশ্ববিদ্যালয়ে ভর্তি হওয়ার পর একজন শিক্ষার্থী 2-PhD-2 প্ল্যান গ্রহণ করে। এই পদ্ধতি অনুসারে,শিক্ষার্থী তাদের মেডিকেল স্কুলে প্রি-ক্লিনিক্যাল কারিকুলাম শেষ করবে (২ বছর), পিএইচডি স্নাতক প্রশিক্ষণের মধ্যে স্থানান্তর হবে (৩-৫ বছর) এবং সব শেষে ক্লিনিক্যাল রোটেশন শেষ করবে (২ বছর)।

### পোস্ট-ডক্টরাল
এমডি-পিএইচডি ডিগ্রী শেষ হবার পর চিকিৎসক-বিজ্ঞানী অনেক দিকেই যেতে পারেন। অধিকাংশই রেসিডেন্সী ট্রেনিং এর পাশাপাশি ল্যাবরেটরি ট্রেনিং চালিয়ে যেতে থাকেন। তবে, একজন চিকিৎসক-বিজ্ঞানী রেসিডেন্সী ট্রেনিং গ্রহণে নিবৃত্ত হতে পারেন যার ফলে তিনি প্রচলিত PhD বিজ্ঞানীর সদৃশ পেশায় যেতে পারেন। একজন চিকিৎসক-বিজ্ঞানী এছাড়াও কোন প্রাইভেট সেক্টরে কাজ করতে পারেন কোনরূপ প্রথাগত ক্লিনিক্যাল কিংবা রিসার্চ ট্রেনিং এ না গিয়েই।

## দ্বৈত ডিগ্রীর সুবিধা
### অর্থনৈতিক
অধিকাংশ এমডি-পিএইচডি প্রোগ্রাম (সব MSTPs), মেডিকেল স্কুলের সকল টিউশন ফি, স্বাস্থ্য বীমার খরচ কভার করে এবং বৃত্তি প্রদান করে। এটি এমডি-পিএইচডি শিক্ষার্থীদের শুধুমাত্র এমডি করা সহযোগীদের সাথে অর্থনৈতিকভাবে সমতা করে যারা দ্রুতই তাদের পূর্ণ ক্লিনিক্যাল বেতন উপার্জন করার পাশাপাশি বড় ধরনের ঋণ পরিশোধ করে থাকে।

### রেসিডেন্সি

অধিকাংশ এমডি-পিএইচডি দ্বৈত ডিগ্রী প্রাপ্ত প্রার্থীরা সুবিধাজনকভাবে অন্যদের তুলনায় রেসিডেন্সি প্রোগ্রামের জন্য মনোনীত হন।

## ক্যারিয়ার
এমডি-পিএইচডি স্নাতকদের অধিকাংশ (80% বেশি) পরবর্তীতে আকাদেমিয়া কিংবা এমন শিল্প প্রতিষ্ঠানে যোগদান করে যেখানে মেডিকেল গবেষণা প্রধান অংশ। অনেক এমডি-পিএইচডি স্নাতকধারী তাদের নিজ নিজ বিষয়ে পরবর্তীতে ক্লিনিক্যাল প্র্যাকটিস করে থাকেন। 

## তথ্যসূত্র


বিষয়শ্রেণী:স্বাস্থ্যে একাডেমিক ডিগ্রী
বিষয়শ্রেণী:মেডিকেল ডিগ্রী
বিষয়শ্রেণী:দ্বৈত একাডেমিক ডিগ্রী
বিষয়শ্রেণী:ডক্টরেট ডিগ্রী
বিষয়শ্রেণী:ডক্টরাল ডিগ্রি
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান

**রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান** () (১৩৩৭-১৪০৯) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন এবং সে-বক্রা-ব্জাং () বৌদ্ধবিহারের প্রতিষ্ঠাতা ছিলেন।

## জন্ম ও শিক্ষা
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান ১৩৩৭ খ্রিষ্টাব্দে তিব্বতের লা-স্তোদ-ব্যাং () নামক অঞ্চলের গ্ন্যান-য়ুল () নামক স্থানে জন্মগ্রহণ করেন। তার পিতার নাম ছিল স্লোব-দ্পোন-ব্দুদ-'দুল () এবং মাতার নাম ছিল জো-ল্চাম-ব্সোদ-নাম্স-খ্যে-'দ্রেন ()। তার তান্ত্রিক যোগী পিতার নিকট তিনি মায়াজালতন্ত্র ও বজ্রকীলয় সাধন পদ্ধতি সম্বন্ধে অধ্যয়ন করেন।

## গ্রন্থ আবিষ্কার
রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান বেশ কিছু লুক্কায়িত প্রাচীন গ্রন্থ আবিষ্কার করেন। এই সমস্ত গ্রন্থগুলিকে ন্যাং-রাল-ন্যি-মা-'ওদ-জের ও ছোস-ক্যি-দ্বাং-ফ্যুগ‎ নামক দুই বিখ্যাত গ্তের-স্তোনের দ্বারা আবিষ্কৃত গ্রন্থগুলি, যা ল্হো-গ্তের () বা দক্ষিণ দিকের সম্পদ নামে পরিচিত, তাদের থেকে পৃথক করার জন্য একযোগে ব্যাং-গ্তের () বা উত্তর দিকের সম্পদ বলা হয়ে থাকে। তার আবিষ্কৃত গ্রন্থগুলির মধ্যে উল্লেখযোগ্য অতিযোগ তত্ত্বের ওপর লেখা চার খন্ডের কুন-ব্জাং-দ্গোংস-পা-জাং-থাল (), র্তেন-'ব্রেল-খ্যাদ-পার-চান (), ফ্যি-স্গ্রুব-'গ্র-বা-কুন-গ্রোল (), র্তা-ম্গ্রিন-দ্রেগ্স-পা-দ্বাং-স্দুদ (), 'খোর-'দাস-দ্বাং-স্দুদ (), দ্গ্রা-ব্গেগ্স-থাল-বার-র্লোগ-পা'-ছোস (), স্মান-গ্যি-ত্শাদ-ব্যাস-পা () প্রভৃতি।

## তথ্যসূত্র

## আরো পড়ুন
*Stag lung tse sprul. 1985. A Brief History of Dorje Tag Monastery in Tibet and its Lineage holders. Leh.
*Dudjom Rinpoche. 2002. The Nyingma School of Tibetan Buddhism. Gyurme Dorje and Matthew Kapstein, trans. Boston: Wisdom.
*Boord, Martin. 2013. Gathering The Elements: The Cult of the Wrathful Deity Vajrakīla according to the Texts of the Northern Treasures Tradition of Tibet. Berlin: Wandel Verlag. (A revised and expanded version of The Cult of the Deity Vajrakīla, 1993).
*Nuden Dorje, James Low: *Being Right Here - A Dzogchen Treasure Text of Nuden Dorje entitled The Mirror of Clear Meaning*. Snow Lion Publications, Ithaca N.Y. 2004, 
*Gangteng Tulku Rinpoche: *Das Samantabhadra Dzogchen-Gebet*. Khampa Edition, Osterby 2000, 
*Dudjom Lingpa: *Buddhahood Without Meditation - A Visionary Account Known as Refining Apparent Phenomena*. Padma Publications, Junction City, CA 1994, 
*Martin J.Boord: *A Bolt Of Lightning From The Blue - The vast commentary on Vajrakila that clearly defines the essential points*. Edition Khordong, Berlin 2002, 
*Martin J.Boord: *The Cult of the Deity Vajrakila*. Tring, 1993, 

বিষয়শ্রেণী:গ্তের-স্তোন
বিষয়শ্রেণী:১৩৩৭-এ জন্ম
বিষয়শ্রেণী:১৪০৯-এ মৃত্যু
বিষয়শ্রেণী:দোর্জে দ্রাক রিগদ্জিন ছেনপো
ম্ঙ্গা'-রিস-পান-ছেন-পে-মা-দ্বাং-র্গ্যাল

**ম্ঙ্গা'-রিস-পান-ছেন-পে-মা-দ্বাং-র্গ্যাল** () (১৪৮৭-১৫৪২) তিব্বতী বৌদ্ধধর্মের র্ন্যিং-মা ধর্মসম্প্রদায়ের লুক্কায়িত প্রাচীন গ্রন্থের আবিষ্কারক বা গ্তের-স্তোন ছিলেন।

## জন্ম ও পরিবার
ম্ঙ্গা'-রিস-পান-ছেন-পে-মা-দ্বাং-র্গ্যাল ১৪৮৯ খ্রিষ্টাব্দে মুস্তাং রাজ্যে জন্মগ্রহণ করেন। তার পিতার নাম ছিল 'জাম-দ্ব্যাংস-রিন-ছেন-র্গ্যাল-ম্ত্শান () এবং মাতার নাম ছিল খ্রোম-পা-র্গ্যান ()। তার সাতজন ভ্রাতার মধ্যে উল্লেখযোগ্য ছিলেন লেগ্স-ল্দান-র্দো-র্জে () যিনি রিগ-'দ্জিন-র্গোদ-ল্দেম-ছেন-দ্ঙ্গোস-গ্রুব-র্গ্যাল-ম্ত্শান নামক প্রথম র্দো-র্জে-ব্রাগ-রিগ-'দ্জিন-ছেন-পোর পুনর্জন্ম রূপে চিহ্নিত হয়েছিলেন।

## শিক্ষা
পিতার নিকট হতে তিনি র্ন্যিং-মা ধর্মসপ্রদায়ের গুহ্যগর্ভতন্ত্র ও অতিযোগ তত্ত্বের চিত্তবর্গ শিক্ষা সম্বন্ধে এবং নোর-ব্স্তান-ব্জাং-পো () নামক শিক্ষকের নিকট হতে বিনয় সম্বন্ধে শিক্ষালাভ করেন। একুশ বছর বয়সে 'জাম-দ্ব্যাংস-ছোস-স্ক্যোং () ও স্দোম-ব্র্ত্সোন-ত্শুল-খ্রিম্স-দ্পাল () নামক দুই বৌদ্ধ সাধকের নিকট যমান্তক সাধন পদ্ধতি এবং তেইশ বছর বয়সে শেস-রাব-রিন-ছেন () নামক সা-স্ক্যা ধর্মসম্প্রদায়ের এক তিব্বতী অনুবাদকের নিকট মার্গফল সম্বন্ধে শিক্ষালাভ করেন। পঁচিশ বছর বয়সে ব্সাম-'গ্রুব-গ্লিং () বৌদ্ধবিহারে ব্সোদ-নাম্স-ল্হুন-গ্রুব () নামক সা-স্ক্যা ধর্মসম্প্রদায়ের এক পন্ডিতের নিকট ভিক্ষুর শপথ গ্রহণ করেন। এরপর তিনি র্নাম-র্গ্যাল-দ্পাল-ব্জাং () এবং 'জাম-দ্ব্যাংস-ব্লো-গ্রোস-দ্পাল-ম্গোন () নামক দুই পন্ডিতের নিকত ব্যাকরণ ও তন্ত্র সম্বন্ধে অধ্যয়ন করেন। তিনি তার জ্যৈষ্ঠ ভ্রাতা লেগ্স-ল্দান-র্দো-র্জে তিব্বতের বিভিন্ন স্থানে যাত্রা করে বহু পন্ডিতের নিকট শিক্ষালাভ করেন। তারা দুইজনে মিলে ব্সাম-য়াস বৌদ্ধবিহারে থাকাকালীন এ-বাম-ল্চোগ-স্গার () নামক একটি তান্ত্রিক সম্প্রদায়ের প্রতিষ্ঠা করেন।

## গ্রন্থ
ম্ঙ্গা'-রিস-পান-ছেন-পে-মা-দ্বাং-র্গ্যাল ছেচল্লিশ বছর বয়সে ব্সাম-য়াস বৌদ্ধবিহারে একটি চতুর্মখ বৈরোচনের মূর্তির পেছন থেকে রিগ-'দ্জিন-য়োংস-'দুস () নামক একটি গ্রন্থ আবিষ্কার করেন। তার লেখা সর্বাপেক্ষা উল্লেখযোগ্য গ্রন্থ হল স্দোম-গ্সুম-র্নাম-পার-ঙ্গেস-পা ()।

## তথ্যসূত্র

## আরো পড়ুন
* Dudjom Rinpoche Jikdrel Yeshe Dorje. 1991. "Ngari Paṇcen Pema Wangyel." Trans. Gyurme Dorje and Matthew Kapstein. In The Nyingma School of Tibetan Buddhism, pp.&nbsp;805–808. Boston: Wisdom Publications.
*Jamgon Kongtrul Lodro Taye. 2011. "Padma Wangyal Dorje." Trans. Yeshe Gyamtso. In The Hundred Tertons, pp.&nbsp;229–32. Woodstock: Ktd Publications.
*Yangthang Tulku Rinpoche. 1996. Introduction to Ascertaining the Three Vows. By Ngari Panchen Pema Wangyi Gyalpo, pp. xv-xviii. Boston: Wisdom Publications.

বিষয়শ্রেণী:গ্তের-স্তোন
বিষয়শ্রেণী:১৪৮৭-এ জন্ম
বিষয়শ্রেণী:১৫৪২-এ মৃত্যু